
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 474 

5 Μαρτίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμπλήρωση - Τροποποίηση της απόφασης 1038540/ 

3148/97/0016/4.4.1997 (ΦΕΚ 299/97 Β'). 1 

Εγγύηση του Δημοσίου για τη ρύθμιση οφειλών και την 
παροχή πιστωτικών διευκολύνσεων σε γεωργικές 
εκμεταλλεύσεις φυτικής παραγωγής που επλήγη- 
σαν από τα καιρικά φαινόμενα στις 13 και 14 Φε¬ 
βρουάριου 2004. 2 

Μετονομασία του εκτός Προϋπολογισμού λογαρια¬ 
σμού Νο 005-110, της ομάδας 005 "Πάγιες Προκα¬ 
ταβολές * 1 2 3 4 5 6 * * * * 11 , από "ΠΑΓΙΑ ΠΡΟΚΑΤΑΒΟΛΗ ΜΟΝΙΜΗΣ 
ΑΝΤΙΠΡΟΣΩΠΕΙΑΣ ΣΤΗΝ Ε.Ο.Κ." - σε - "ΠΑΓΙΑ 


ΠΡΟΚΑΤΑΒΟΛΗ ΜΟΝΙΜΩΝ ΑΝΤΙΠΡΟΣΩΠΕΙΩΝ 

ΤΗΣ ΕΛΛΑΔΑΣ ΣΤΟ ΕΞΩΤΕΡΙΚΟ". 3 

Ορισμός μελών της Επιτροπής Ειδικών Δαπανών του 

Υπουργείου Εξωτερικών. 4 

Εξόφληση καθυστερούμενων εισφορών προς το 


ΙΚΑ-ΕΤΑΜ, τους οργανισμούς, ταμεία και λογα¬ 
ριασμούς των οποίων οι εισφορές εισπράττονται 
ή συνεισπράττονται από το ΙΚΑ-ΕΤΑΜ και προς 
τους φορείς Επικουρικής Ασφάλισης των δημοτι¬ 
κών επιχειρήσεων, των οποίων μοναδικός μέτο¬ 
χος είναι ο οικείος οργανισμός τοπικής αυτοδιοί¬ 
κησης. 5 

Εξόφληση καθυστερούμενων εισφορών προς το ΙΚΑ- 
ΕΤΑΜ, τους οργανισμούς, ταμεία και λογαρια¬ 
σμούς των οποίων οι εισφορές εισπράττονται ή συ- 
νεισπράττονται από το ΙΚΑ-ΕΤΑΜ και προς τους 
φορείς Επικουρικής Ασφάλισης επιχειρήσεων των 

Ναυπηγοεπισκευαστικών Ζωνών. 6 

Εξόφληση τρεχουσών και καθυστερούμενων εισφο¬ 
ρών προς το ΙΚΑ-ΕΤΑΜ, τους οργανισμούς, ταμεία 


και λογαριασμούς των οποίων οι εισφορές ει- 
σπράττονται ή συνεισπράττονται από το ΙΚΑ-ΕΤΑΜ 
και προς τους φορείς Επικουρικής Ασφάλισης της 

εταιρείας "Επαγγελματική Κατάρτιση Α.Ε. 7 

Έγκριση Κανονισμού Διεξαγωγής του Φεστιβάλ Ντο¬ 
κιμαντέρ Θεσσαλονίκης. 8 

Χορήγηση άδειας μεταστέγασης της Ανώτερης Σχο¬ 
λής Χορού "ΑΝΔΡΟΜΑΧΗ ΚΑΦΑΝΤΑΡΗ". 9 


ΑΠΟΦΑΣΕΙ Σ 

Αριθ. 1010131/582/0016 (1) 

Συμπλήρωση - Τροποποίηση της απόφασης 1038540/ 

3148/97/0016/4.4.1997 (ΦΕΚ 299/97 Β'). 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του δεύτερου εδαφίου της παραγρά¬ 
φου 1 του άρθρου 2 του Ν.Δ. 356/1974 (ΚΕΔΕ), σύμφωνα 
με τις οποίες μπορεί να ανατεθεί κατ’ εξαίρεση η είσπρα¬ 
ξη δημοσίων εσόδων στις Τράπεζες ή σε άλλους οργανι¬ 
σμούς κοινής ωφέλειας ή πιστωτικούς οργανισμούς ή στα 
Ελληνικά Ταχυδρομεία ή σε άλλες δημόσιες αρχές, το γε¬ 
γονός ότι με απόφαση του Υπουργού Οικονομικών καθο¬ 
ρίζεται ο τρόπος και η διαδικασία της είσπραξης, καθώς 
και ο έλεγχος για την είσπραξη αυτών. 

2. Τις διατάξεις του άρθρου 11 του Ν. 2362/1995 "Περί 
Δημοσίου Λογιστικού" (ΦΕΚ 247 Α'). 

3. Τις διατάξεις του Π.Δ. 16/1989 "Περί Κανονισμού Λει¬ 
τουργίας των Δ.Ο.Υ. και Τοπικών Γραφείων". 

4. Την ανάγκη βελτίωσης και εκσυγχρονισμού των ει¬ 
σπράξεων του Φόρου Εισοδήματος Φυσικών Προσώπων, 
με την επέκταση των φορέων που μετέχουν στην διαδικα¬ 
σία της είσπραξης. 

5. Την 1065956/863/Α0006/2003 κοινή απόφαση του 
Πρωθυπουργού και του Υπουργού Οικονομίας και Οικο¬ 
νομικών με την οποία ανατίθενται αρμοδιότητες στους 
Υφυπουργούς Οικονομίας και Οικονομικών. 

6. Το γεγονός ότι η παρούσα απόφαση δεν προκαλεί δα¬ 
πάνη στον Κρατικό Προϋπολογισμό, αποφασίζουμε: 

1. Η παράγραφος 1 της απόφασής μας 1038540/ 
3148/97/0016/4.4.1997 συμπληρώνεται με την προσθή¬ 
κη της ΕΓΝΑΤΙΑΣ Τράπεζας, από το οικ. έτος 2004 
στους φορείς υλοποίησης της διαδικασίας είσπραξης 
του Φόρου Εισοδήματος Φυσικών Προσώπων, μέσω 
Τραπεζών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Φεβρουάριου 2004 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ.οικ. 2/12115/0025 (2) 

Εγγύηση του Δημοσίου για τη ρύθμιση οφειλών καιτηνπα- 
ροχή πιστωτικών διευκολύνσεων σε γεωργικές εκμε¬ 
ταλλεύσεις φυτικής παραγωγής που επλήγησαν από 
τα καιρικά φαινόμενα στις 13 και 14 Φεβρουάριου 2004 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/95 (ΦΕΚ 143/12.7.95). 

2. Την 10664/Β.360/24.02.2004 απόφαση του Υπουρ¬ 
γού Οικονομίας και Οικονομικών, με την οποία εγκρίθηκε 
η χορήγηση δανείων για αποκατάσταση ζημιών των γε¬ 
ωργικών εκμεταλλεύσεων φυτικής παραγωγής που επλή¬ 
γησαν από τα καιρικά φαινόμενα στις 13 και 14 Φεβρουά¬ 
ριου 2003 και η ρύθμιση των μέχρι 31.12.2003 ενήμερων 
και ληξιπρόθεσμων οφειλώντων εκμεταλλεύσεων αυτών. 

3. Την απόφαση της Διϋπουργικής Επιτροπής του άρ¬ 
θρου 5 του Ν. 2322/95 (ΣΥΝΕΔΡΙΑΣΗ 15/26.2.2004), με 
την οποία παρασχέθηκε η σύμφωνη γνώμη της στον Υφυ¬ 
πουργό Οικονομίας και Οικονομικών για την παροχή της 
εγγύησης του Ελληνικού Δημοσίου. 

4. Την 1065956/863/Α0006/15.7.2003 κοινή απόφαση 
του Πρωθυπουργού και του Υπουργού Οικονομικών "Κα¬ 
θορισμός αρμοδιοτήτωντων Υφυπουργών Οικονομικών", 
αποφασίζουμε: 

Παρέχουμε την εγγύηση του Ελληνικού Δημοσίου, πα¬ 
ραιτούμενοι από το δικαίωματηςπροβολήςτης ένστασης 
της δίζησης, προς τις Τράπεζες, Συνεταιριστικές Τράπε¬ 
ζες και τα λοιπά πιστωτικά ιδρύματα, για τη, σύμφωνα με 
τα οριζόμενα στην απόφαση Υπουργού Οικονομίας και 
Οικονομικών 10664/24.2.2004, 

α) ρύθμιση των μέχρι 31.12.2003 οφειλών (ληξιπρόθε¬ 
σμων και ενήμερων) προς τις Τράπεζες γεωργικών εκμε¬ 
ταλλεύσεων φυτικής παραγωγής, που αποδεδειγμένα 
πλήγησαν από τα ακραία καιρικά φαινόμενα στις 13 και 14 
Φεβρουάριου 2004, από δάνεια που ήδη καλύπτονται με 
την εγγύηση του Ελληνικού Δημοσίου και ανεξάρτητα αν 
έχουν ή όχι βεβαιωθεί στις αρμόδιες Δ.Ο.Υ. λόγω κατά¬ 
πτωσης της εγγύησης και 

β) χορήγηση δανείων στους ανωτέρω πληγέντες για την 
αποκατάσταση των ζημιών που υπέστησαν. 

Η ρύθμιση όσων από τις υπαγόμενες οφειλές είναι βε¬ 
βαιωμένες στις Δ.Ο.Υ. λόγω κατάπτωσης της εγγύησης 
του Δημοσίου θα γίνει αφού αυτές διαγραφούν με ΑΦΕΚ 
από τις Δ.Ο.Υ. και επαναφερθούν ως οφειλές προς τις 
Τράπεζες. 

Προςτούτο καθορίζουμε την ακόλουθη διαδικασία επα¬ 
ναφοράς τους στις Τράπεζες: Τα Καταστήματά τους θα 
αποστείλουν στις αρμόδιες Δ.Ο.Υ. καταστάσεις σε τρία 3 
(αντίγραφα) στις οποίες θα αναγράφονται: 

α. τα στοιχεία (ονοματεπώνυμο ή επωνυμία) των ενδια¬ 
φερομένων 

β. τα ποσά των οφειλών που δεν εισπράχθηκαν οπότε 
έγινε κατάπτωση της εγγύησης του Δημοσίου και βεβαι¬ 
ώθηκαν στις Δ.Ο.Υ., ως Δημόσια έσοδα και 

γ. τα στοιχεία των χρηματικών καταλόγων και των δι¬ 
πλότυπων βεβαίωσης ή τριπλότυπων περιληπτικών κατα¬ 
στάσεων βεβαίωσης με βάση τα οποία έγινε η βεβαίωση. 

Οι Δ.Ο.Υ. θα επαναφέρουντο συντομότερο δυνατό δύο 
(2) αντίγραφα αυτών των καταστάσεων αφού προηγου¬ 
μένως τις συμπληρώσουν με το ανεξόφλητο υπόλοιπο 
της κύριας οφειλής (αυτού που βεβαιώθηκε από την Τρά¬ 


πεζα) και των τυχόν βεβαιωμένων τόκων (όχι προσαυξή- 
σεων εκπρόθεσμης καταβολής). 

Οι Δημόσιες Οικονομικές Υπηρεσίες (Δ.Ο.Υ.) δεν θα ει¬ 
σπράττουν τις εν λόγω οφειλές μετά τη λήψη των κατα¬ 
στάσεων από τα Καταστήματα των Τραπεζών για να μη 
δημιουργούνται θέματα επιστροφής κατά την εκτέλεση 
των ΑΦΕΚ, αλλά θα παραπέμπουν τους οφειλέτες που τυ¬ 
χόν επιθυμούν να πληρώσουν, στην Τράπεζα. 

Μετά την ανωτέρω ενέργεια των Δ.Ο.Υ. τα Κατ/τα των 
Τραπεζών θα προβαίνουν στη ρύθμιση αυτών και στη συ¬ 
νέχεια για όσες από τις οφειλές που ρυθμίστηκαν έχουν 
καταβληθεί από το Δημόσιο λόγω κατάπτωσης της εγ¬ 
γύησής του, θα ενεργούν ως εντολοδόχοι του Δημοσίου 
με βάση έγγραφη συμφωνία με τους οφειλέτες. Τα ει- 
σπραττόμενα ποσά θα αποδίδονται στο λογ/σμό του Δη¬ 
μοσίου που τηρείται στην Τράπεζα της Ελλάδος Νο 
234039 με ενημέρωση και της Υπηρεσίας μας. 

Η Τράπεζα της Ελλάδος θα μας γνωρίζει κάθε μήνα 
(Γ.Λ.Κ.-Δ25-Δ') τις πιστώσεις από την ανωτέρω αιτία του 
λογ/σμού του Δημοσίου Νο 234039. 

Τα Πιστωτικά Ιδρύματα, σε περίπτωση που δεν εξοφλή¬ 
σουν οι πρωτοφειλέτες τις ετήσιες ληξιπρόθεσμες δό¬ 
σεις τους ή μέρος αυτών, δικαιούνται αφού παρέλθει ένα 
(1) έτος από τη λήξη της κάθε δόσης, τόσον αυτών που 
έχουν καθορισθεί από τις ίδιες με τις οικείες συμβάσεις 
για τα δάνεια προς αποκατάσταση των ζημιών, όσον και 
αυτών που προκύπτουν από τη ρύθμιση των υφισταμένων 
από παλαιότερα δάνεια οφειλών, να ζητήσουν την εξό¬ 
φληση από τον εγγυητή Ελληνικό Δημόσιο (Γ.Λ.Κ. - Δ25 - 
Δ') των ληξιπρόθεσμων απαιτήσεών τους ύστερα από 
προηγούμενη βεβαίωση, μέσα στο επόμενο τρίμηνο, στην 
αρμόδια Δ.Ο.Υ., σε βάρος των οφειλετών και στον ειδικό 
λογαριασμό αυτού "ΚΕΦΑΛΑΙΟΝ ΑΣΦΑΛΙΣΕΩΣ ΧΡΗΜΑ¬ 
ΤΟΔΟΤΗΣΕΩΝ ΕΚ ΚΕΦΑΛΑΙΩΝ Ή ΕΓΓΥΗΣΕΙ ΤΟΥ ΕΛΛΗ¬ 
ΝΙΚΟΥ ΔΗΜΟΣΙΟΥ (ΚΑΧΚΕΕΔ)" του ποσού των ληξιπρό¬ 
θεσμων και ανεξόφλητων απαιτήσεών τους, σύμφωνα με 
τις διατάξεις του Π.Δ/τος 16/1989 (ΦΕΚ 6/5.1.1989 τ.Α') 
και τις οδηγίες της εγκυκλίου μας 98348/2945/8.8.1979. 

Οι προαναφερόμενες Τράπεζες πρέπει να επιδιώκουν 
μέσα στον ανωτέρω μέχρι τη βεβαίωση οριζόμενο χρόνο 
για τον οποίο το Δημόσιο καλύπτει με την εγγύησή του τό¬ 
κους υπερημέριας, την είσπραξη των ληξιπρόθεσμων εγ¬ 
γυημένων από το Δημόσιο δόσεων από τους πρωτοφει- 
λέτες με την ίδια επιμέλεια που δείχνουν και για τα δάνεια 
που χορηγούν χωρίς την εγγύηση του Δημοσίου. 

Σε περίπτωση κατάπτωσης της παρούσας εγγύησης οι 
δανείστριες Τ ράπεζες θα πρέπει να υποβάλλουν με σχε¬ 
τικό έγγραφό τους στο Γ.Λ.Κ. - Δ25 - Δ', προκειμένου να 
εξοφληθούν από το Δημόσιο οι εγγυημένες απαιτήσεις 
τους, τα εξής δικαιολογητικά: 

1. Τη συναφθείσα σύμβαση και τις τυχόν πρόσθετες 
πράξεις. 

2. Κατάσταση αναλυτικού υπολογισμού των εγγυημέ¬ 
νων απαιτήσεών τους στην οποία να φαίνονται όλα τα 
στοιχεία του δανείου (π.χ. χρονολογία χορήγησης, ποσό, 
χρονολογίες λήξης δόσεων, ποσά δόσεων, ποσά καταβο¬ 
λών, τυχόν τόκοι υπερημέριας, κ.λπ.). 

3. Το αντίγραφο της τριπλότυπης περιληπτικής κατά¬ 
στασης βεβαίωσης που επιστρέφεται θεωρημένο απάτην 
αρμόδια Δημόσια Οικονομική Υπηρεσία (Δ.Ο.Υ.). 

Τέλος οι δανείστριες Τράπεζες (Κεντρικά Καταστήμα¬ 
τα) πρέπει να υποβάλλουν στο Γ.Λ.Κ. Δ25 - Δ' κάθε εξά¬ 
μηνο χωρίς καθυστέρηση, συγκεντρωτική κατάσταση 

στην οποία θα αναφέρεται η κίνηση των ανωτέρω δανεί¬ 
ων που θα χορηγηθούν από αυτές και τα Υποκαταστήμα- 
τά τους, σύμφωνα με τις οδηγίες που έχουν δοθεί με την 
εγκύκλιό μας 189030/24.12.75. 

Ο έλεγχος της εφαρμογής των διατάξεων της παρού¬ 
σας απόφασης καθώς και η αντιμετώπιση στα πλαίσια αυ¬ 
τής των προβλημάτων που θα ανακύπτουν κατά την υλο¬ 
ποίηση, ανατίθεται στην 25η Δ/νση Κίνησης Κεφαλαίων, 
Εγγυήσεων, Δανείων και Αξιών του Γενικού Λογιστηρίου 
του Κράτους (Γ.Λ.Κ. -Δ.25-Δ'). 

Από τις διατάξεις της απόφασης αυτής θα προκληθεί 
δαπάνη, σε βάροςτου Κρατικού Προϋπολογισμού, σε πε¬ 
ρίπτωση κατάπτωσης της εγγύησης του Δημοσίου, το 
ύψος της οποίας δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Φεβρουάριου 2004 

Ο ΥΦΥΠΟΥΡΓΟΣ 

Ν. ΦΑΡΜΑΚΗΣ 
-*- 

Αριθ. 2/11483/Α0024 (3) 

Μετονομασία του εκτός Προϋπολογισμού λογαριασμού 
Νο 005-110, της ομάδας 005 "Πάγιες Προκαταβολές", 
από "ΠΑΓΙΑ ΠΡΟΚΑΤΑΒΟΛΗ ΜΟΝΙΜΗΣ ΑΝΤΙΠΡΟΣΩ¬ 
ΠΕΙΑΣ ΣΤΗΝ Ε.Ο.Κ." - σε - "ΠΑΓΙΑ ΠΡΟΚΑΤΑΒΟΛΗ 
ΜΟΝΙΜΩΝ ΑΝΤΙΠΡΟΣΩΠΕΙΩΝ ΤΗΣ ΕΛΛΑΔΑΣ ΣΤΟ 
ΕΞΩΤΕΡΙΚΟ". 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη τις διατάξεις: 

1. Του άρθρου 60 του Ν. 2362/27.11.95 (ΦΕΚ247, Τεύ¬ 
χος Α') "Περί Δημοσίου Λογιστικού, ελέγχου των δαπανών 
του Κράτους και άλλες διατάξεις". 

2. Του άρθρου 27 του Ν. 2081/1992 (Α154), με το οποίο 
προσετέθη το άρθρο 29Α στον Ν. 1558/85 "Περί Κυβερ¬ 
νήσεως και Κυβερνητικών Οργάνων". 

3. Του Π.Δ. 81/2002 "Συγχώνευση των Υπουργείων Εθνι¬ 
κής Οικονομίας & Οικονομικών" (ΦΕΚ57/Α/2002). 

4. Την 1100383/1330/Α0006/31.10.2001 (Φ.Ε.Κ. 1485/ 
τ.Β'/31.10.2001) κοινή απόφαση του Πρωθυπουργού και 
του Υπουργού Οικονομικών "Καθορισμός αρμοδιοτήτων 
των Υφυπουργών Οικονομικών". 

5. Την 2/38554/0004/23.5.2000 απόφαση του Υπουργού 
Οικονομικών "Μεταβίβαση αρμοδιοτήτων και της εξου¬ 
σίας να υπογράφουν "Με εντολή Υφυπουργού", στο Γ ενι¬ 
κό Γραμματέα, Γενικούς Διευθυντές και τους Προϊσταμέ¬ 
νους Διευθύνσεων και Τμημάτων του Γ.Λ.Κ.". 

6. Την ανάγκη μετονομασίας - τακτοποίησης στη Δημό¬ 
σια Ληψοδοσία, των εκτός Προϋπολογισμού λογαρια¬ 
σμών, που αφορούσαν πάγιες προκαταβολές και οι οποί¬ 
ες, είτε έχουν αποδοθεί (κλείσει), είτε βρίσκονται διά¬ 
σπαρτες σε διαφορετικούς κωδικούς, αποφασίζουμε: 

1. Την μετονομασία του εκτός Προϋπολογισμού λογα¬ 
ριασμού Νο 005-110, της ομάδας 005 "Πάγιες Προκατα¬ 
βολές", από "ΠΑΓΙΑ ΠΡΟΚΑΤΑΒΟΛΗ ΜΟΝΙΜΗΣ ΑΝΤΙ¬ 
ΠΡΟΣΩΠΕΙΑΣ ΣΤΗΝ Ε.Ο.Κ." - σε - "ΠΑΓΙΑ ΠΡΟΚΑΤΑΒΟ¬ 
ΛΗ ΜΟΝΙΜΩΝ ΑΝΤΙΠΡΟΣΩΠΕΙΩΝ ΤΗΣ ΕΛΛΑΔΑΣ ΣΤΟ 
ΕΞΩΤΕΡΙΚΟ". 

2. Το κλείσιμο των λογαριασμών Νο 005-131 (Πάγια 
προκαταβολή Μ.Ε.Α, στους διεθνείς οργανισμούς στην 


Ουάσιγκτον) και Νο 005-133 (Πάγιαπροκαταβολή Μ.Ε.Α, 
στους διεθνείς οικονομικούς οργανισμούς Δυτικής Ευ¬ 
ρώπης σε συνάλλαγμα), οι οποίοι ενσωματώνονται στον 
κωδικό 005-110 (πάγια προκαταβολή Μονίμων Αντιπρο¬ 
σωπειών της Ελλάδας στο εξωτερικό). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μαρτίου 2004 

Με εντολή Υφυπουργού 
Ο Διευθυντής 

ΓΙΩΡΓΟΣ ΠΑΠΑΔΟΠΟΥΛΟΣ 

-♦- 

Αριθ. Π013-5994/ΑΣ2864 (4) 

Ορισμός μελών της Επιτροπής Ειδικών Δαπανών του 

Υπουργείου Εξωτερικών. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη : 

1. Τις διατάξεις του άρθρου 30 του Ν. 2594/98 Κύρωση 
ως Κώδικα του σχεδίου νόμου "Οργανισμός του Υπουρ¬ 
γείου Εξωτερικών" (ΦΕΚ62 Α'), 

2. Την 013.2/10/ΑΣ 46/21.4.98 Υπουργική απόφαση "Πε¬ 
ρί τρόπου λειτουργίας της Επιτροπής Ειδικών Δαπανών". 

3. Την 013-114/ΑΣ 55/8.1.2002 Υπουργική απόφαση 
"Περί ορισμού μελών της Επιτροπής Ειδικών Δαπανών 
του Υπουργείου Εξωτερικών". 

4. Τη διάταξη του άρθρου 29Α εδάφιο α' παρ. 2 του Ν. 
1558/1985 "Κυβέρνηση και κυβερνητικά όργανα" (Α' 137), 
όπως προστέθηκε με τη διάταξη του άρθρου 27 του Ν. 
2081/1992 "Ρύθμισητων Επιμελητηρίων" (Α' 154), καιτρο- 
ποποιήθηκε μετηνπεριπτ. α'της παρ. 2 του άρθρου 1 του 
Ν. 2469/1997 "Περιορισμός και βελτίωση της αποτελε- 
σματικότητας των κρατικών δαπανών και άλλες διατά¬ 
ξεις" (Α' 38). 

5. Την υπηρεσιακή ανάγκη, αποφασίζουμε: 

Ορίζουμε τα μέλη της Επιτροπής Ειδικών Δαπανών του 

Υπουργείου Εξωτερικών ως εξής: 

Πρόεδρος: Η Γενική Γραμματέας Διοίκησης και Οργά¬ 
νωσης του Υπουργείου Εξωτερικών, 

Αναπληρωτής Προέδρου: Ο ΣΤ' Γ ενικός Διευθυντής του 
Υπουργείου Εξωτερικών. 

Μέλη: 

1. Παναγιώτης Μακρής, Πληρεξούσιος Υπουργός Α' 
Δ/ντής της Α6 Δ/νση ς, 

2. Κωνσταντίνος Τριτάρης, Πληρεξούσιος Υπουργός Α', 
Δ/ντής της Α2 Δ/νση ς, 

Αναπληρωματικά Μέλη: 

1. Κωνσταντίνος Καραμπέτσης, Πληρεξούσιος Υπουρ¬ 
γός Α' στην Κεντρική Υπηρεσία, 

2. Σπυρίδων Θεοχαρόπουλος, Πληρεξούσιος Υπουρ¬ 
γός Α' Δ/ντής της Α7 Δ/νσης. 

Γραμματέας: Νικόλαος Γιωτόπουλος, Ακόλουθος στην 
Α4 Δ/νση Αναπληρωτής Γραμματέας: Ελένη Μπισμπικο- 
πούλου, Ακόλουθος στο Διπλωματικό Γραφείο Υπουρ¬ 
γού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Φεβρουάριου 2004 

Ο ΥΠΟΥΡΓΟΣ 

ΑΝΑΣΤΑΣΙΟΣ ΓΙΑΝΝΙΤΣΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ.ΦΙ 1321/οικ. 5550/251 (5) 

Εξόφληση καθυστερούμενων εισφορών προς το ΙΚΑ- 
ΕΤΑΜ, τους οργανισμούς, ταμεία και λογαριασμούς 
των οποίων οι εισφορές εισπράττονται ή συνεισπράτ- 
τονταιαπότο ΙΚΑ-ΕΤΑΜ και προς τους φορείς Επικου¬ 
ρικής Ασφάλισης των δημοτικών επιχειρήσεων, των 
οποίων μοναδικός μέτοχος είναι ο οικείος οργανισμός 
τοπικής αυτοδιοίκησης. 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 3 του άρθρου 33 του Ν. 3232/ 
2004 (ΦΕΚ48Α/12.2.2004). 

2. Τις διατάξεις του Ν. 1558/1985 (Α 137) "Κυβέρνηση 
και Κυβερνητικά Όργανα». 

3. Τις διατάξεις του Π.Δ. 372/95 (Α 201) και Π.Δ. 213/92 
(Α 102). 

4. Τις διατάξεις της 80088/31.10.2001 (ΦΕΚ 1485Β') κοι¬ 
νής απόφασηςτου Πρωθυπουργού καιτου Υπουργού Ερ¬ 
γασίας και Κοινωνικών Ασφαλίσεων "Ανάθεση αρμοδιο¬ 
τήτων στους Υφυπουργούς Εργασίας και Κοινωνικών 
Ασφαλίσεων". 

5. Τις διατάξεις του άρθρου 27 του Ν. 2081/1992 (Α 
154), όπως αντικαταστάθηκε με το άρθρο 1 του Ν. 2469/ 
1997 (Α 38). 

6. Το γεγονός ότι από την απόφαση αυτή δεν προκαλεί- 
ται επιβάρυνση στο ΙΚΑ-ΕΤΑΜ και τους φορείς επικουρι¬ 
κής ασφάλισης, αλλά υστέρηση των εσόδων τους, το 
ύψος της οποίας δεν μπορεί να υπολογιστεί δεδομένου 
ότι δεν είναι εκ των προτέρων γνωστός ο αριθμός των ορ¬ 
γανισμών τοπικής αυτοδιοίκησης που θα κάνουν χρήση 
της ρύθμισης αυτής, αποφασίζουμε: 

1. Στη ρύθμιση αυτή υπάγονται οι δημοτικές επιχειρή¬ 
σεις, των οποίων μοναδικοί μέτοχοι είναι οι Οργανισμοί 
Τοπικής Αυτοδιοίκησης, με εξαίρεση τις δημοτικές επι¬ 
χειρήσεις που εκτελούν συγκοινωνιακό έργο και οι οποί¬ 
ες σύμφωνα με ρητή διάταξη υπάγονται στη ρύθμιση του 
άρ. 18 παρ. 10του Ν. 3144/03. 

2. Οι οφειλές που ρυθμίζονται είναι οι εισφορές ασφα¬ 
λισμένου και εργοδότη χρονικής περιόδου απασχόλησης 
μέχρι και 31.12.2002 υπέρ ΙΚΑ-ΕΤΑΜ και οργανισμών και 
ταμείων και λογαριασμών των οποίων οι εισφορές ει- 
σπράττονται ή συνεισπράττονται από το ΙΚΑ καθώς και οι 
αντίστοιχες εισφορές προς τους φορείς επικουρικής 
ασφάλισης και τα αναλογούντα σε αυτές πρόσθετα τέλη, 
προσαυξήσεις και λοιπές επιβαρύνσεις, δικαστικά έξοδα, 
έξοδα και δικαιώματα διοικητικής εκτέλεσης), οι οποίες 
κεφαλαιοποιούνται κατά την ημερομηνία υποβολής της 
αίτησης για ρύθμιση. 

3. Η εξόφληση της οφειλής της παρ. 2 γίνεται σε 120 
ισόποσες μηνιαίες δόσεις χωρίς υποχρέωση προκαταβο¬ 
λής και με έκπτωση 70% επί των αναλογούντων προσθέ¬ 
των τελών, προσαυξήσεων, δικαστικών εξόδων, εξόδων 
και δικαιωμάτων διοικητικής εκτέλεσης. Το ποσό κάθε μη¬ 
νιαίας δόσης δεν μπορεί να είναι μικρότερο των τριακο- 
σίων ευρώ (300,00). 

4. Για την υπαγωγή στη ρύθμιση αυτή θα πρέπει να υπο¬ 
βληθεί σχετική αίτηση συνοδευόμενη από όλα τα απαραί¬ 
τητα δικαιολογητικά για έλεγχο στο αρμόδιο υποκατά¬ 
στημα ΙΚΑ-ΕΤΑΜ και στους οικείους επικουρικούς φορείς 
μέχρι 12.5.2004. Οι υπηρεσίες του ΙΚΑ-ΕΤΑΜ και οι οικεί¬ 


οι επικουρικοί φορείς μετά την ολοκλήρωση του ελέγχου 
χορηγούν στους εργοδότες βεβαίωση από την οποία 
προκύπτει το ύψος της οφειλής. Την παραπάνω οφειλή 
ρυθμίζουν εντός μηνός από την χορήγηση της σχετικής 
βεβαίωσης. 

5. Προϋπόθεση υπαγωγής στη ρύθμιση αυτή είναι η 
προηγούμενη καταβολή όλωντων απαιτητώντρεχουσών 
εισφορών τόσο από 1.1.2003 μέχρι την ημερομηνία υπο¬ 
βολής της αίτησης για ρύθμιση όσο και κατά τη διάρκεια 
της ρύθμισης. 

6. Στη ρύθμιση αυτή υπάγονται και όσες δημοτικές επι¬ 
χειρήσεις έχουν ρυθμίσει τις οφειλές τους σύμφωνα με 
τις διατάξεις του άρθρου 17 του Ν. 3146/2003 για το μέ¬ 
ρος της οφειλής που δεν έχει ακόμη εξοφληθεί. Τυχόν 
επιπλέον ποσά που έχουν καταβληθεί σύμφωνα με τους 
όρουςτου άρθρου 17του Ν. 3146/2003 συμψηφίζονται με 
τις τελευταίες δόσεις της νέας ρύθμισης. 

7. Οι οφειλέτες της παρ. 1 αυτής της απόφασης μπο¬ 
ρούν να εξοφλήσουν εφάπαξ την οφειλή τους με καταβο¬ 
λή του συνόλου των κύριων εισφορών μέχρι την τελευ¬ 
ταία εργάσιμη γιατις δημόσιες υπηρεσίες ημέρατου επό¬ 
μενου μήνα από εκείνο κατά τον οποίο υπήχθησαν στη 
ρύθμιση. Στην περίπτωση αυτή διαγράφεται το σύνολο 
των αναλογούντων προσθέτων τελών, προσαυξήσεων, 
δικαστικών εξόδων, εξόδων και δικαιωμάτων διοικητικής 
εκτέλεσης. 

8. Για τους εργοδότες που ρυθμίζουν σε δόσεις την 
οφειλή τους, η πρώτη από αυτές καταβάλλεται μέχρι την 
τελευταία εργάσιμη για τις δημόσιες υπηρεσίες ημέρα 
του επόμενου μήνα από εκείνο κατά τον οποίο υπήχθησαν 
στη ρύθμιση, οι δε υπόλοιπες δόσεις μέχρι την τελευταία 
εργάσιμη για τις δημόσιες υπηρεσίες ημέρα των αντί¬ 
στοιχων μηνών που ακολουθούν. 

Η μη καταβολή των τρεχουσών ασφαλιστικών εισφο¬ 
ρών συνεπάγεται την απώλεια του παρεχόμενου ευεργε¬ 
τήματος τμηματικής εξόφλησης των οφειλόμενων εισφο¬ 
ρών και καθιστά άμεσα απαιτητό το σύνολο του οφειλό- 
μενου ποσού από κύρια εισφορά με τα αναλογούντα σ’ 
αυτή κατάτηνημερομηνία εξόφλησης πρόσθετα τέλη και 
προσαυξήσεις. 

9. Γ ια όσο διάστημα οι εργοδότες τηρούν τους όρους 
του διακανονισμού: 

α) Αναστέλλεται η ποινική δίωξη για παραβάσεις του 
Α.Ν. 86/1967, όπως ισχύει, εξαλείφεται το αξιόποινο σε 
περίπτωση ολοσχερούς εξόφλησης και αναβάλλεται η 
εκτέλεση της καταγνωσθείσας ποινής ή διακόπτεται η αρ- 
ξάμενη εκτέλεση αυτής, η οποία τελικά εξαλείφεται σε πε¬ 
ρίπτωση ολοσχερούς εξόφλησης. 

β) Διατηρούνται οι κατασχέσεις και υποθήκες που 
έχουν επιβληθεί με εξαίρεση τις κατασχέσεις εις χείρας 
τρίτου. Είναι δυνατή η επιβολή νέων κατασχέσεων κινη¬ 
τών και ακινήτων, καθώς και η εγγραφή υποθήκης για δια¬ 
σφάλιση της οφειλής. 

γ) Οι αναστολές της παραγράφου αυτής παύουν, εφό¬ 
σον ο υπόχρεος απολέσει το δικαίωμα της ρύθμισης. 

δ) Χορηγείται βεβαίωση ασφαλιστικής ενημερότητας 
χωρίς παρακράτηση για κάθε χρήση, με εξαίρεση την πε¬ 
ρίπτωση του άρθρου 8 παρ. 5 εδ. ε' του Α.Ν. 1846/51, 
όπως ισχύει. 

Σε περίπτωση μη τήρησης της ρύθμισης, λαμβάνονται 
σωρευτικά όλα τα αναγκαστικά μέτρα για την είσπραξη 
του συνόλου της οφειλής μετά των αναλογούντων προ¬ 
σθέτων τελών και λοιπών προσαυξήσεων. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μαρτίου 2004 

Ο ΥΦΥΠΟΥΡΓΟΣ 

ΡΟΒΕΡΤΟΣ ΣΠΥΡΟΠΟΥΛΟΣ 
-Φ- 

Αριθ.ΦΙ 1321/οικ. 5431/239 (6) 

Εξόφληση καθυστερούμενων εισφορών προς το ΙΚΑ- 
ΕΤΑΜ, τους οργανισμούς, ταμεία και λογαριασμούς 
των οποίων οι εισφορές εισπράττονται ή συνεισπράτ- 
τονται από το ΙΚΑ-ΕΤΑΜ και προς τους φορείς Επικου¬ 
ρικής Ασφάλισης επιχειρήσεων των Ναυπηγοεπισκευ- 
αστικών Ζωνών. 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 8 του Ν. 
3232/2004 (ΦΕΚ48Α/12.2.2004) 

2. Τις διατάξεις του Ν. 1558/1985 (Α 137) "Κυβέρνηση 
και Κυβερνητικά Όργανα". 

3. Τις διατάξεις του Π.Δ. 372/95 (Α201) και Π.Δ. 213/92 
(Α 102). 

4. Τις διατάξεις της 80088/31.10.2001 (ΦΕΚ 1485Β') κοι¬ 
νής απόφασηςτου Πρωθυπουργού καιτου Υπουργού Ερ¬ 
γασίας και Κοινωνικών Ασφαλίσεων "Ανάθεση αρμοδιο¬ 
τήτων στους Υφυπουργούς Εργασίας και Κοινωνικών 
Ασφαλίσεων". 

5. Τις διατάξεις του άρθρου 27 του Ν. 2081/1992 (Α 
154), όπως αντικαταστάθηκε με το άρθρο 1 του Ν. 2469/ 
1997 (Α 38). 

6. Το γεγονός ότι από την απόφαση αυτή δεν προκαλεί- 
ται επιβάρυνση στο ΙΚΑ-ΕΤΑΜ και τους φορείς επικουρι¬ 
κής ασφάλισης, αλλά υστέρηση των εσόδων τους, το 
ύψος της οποίας δεν μπορεί να υπολογιστεί δεδομένου 
ότι δεν είναι εκ των προτέρων γνωστός ο αριθμός των επι¬ 
χειρήσεων που θα κάνουν χρήση της ρύθμισης αυτής, 
αποφασίζουμε: 

1. Επιχειρήσεις των Ναυπηγοεπισκευαστικών Ζωνών 
που εμπίπτουν στις διατάξεις της παρ. 2του άρθρου 8του 
Ν. 3232/2004, προκειμένου νατύχουντων ρυθμίσεωντης 
διάταξης αυτής οφείλουν να υποβάλλουν σχετική αίτηση 
και να προσκομίσουν τα απαραίτητα δικαιολογητικά στο 
αρμόδιο υποκατάστημα ΙΚΑ-ΕΤΑΜ καθώς και στο αρμό¬ 
διο Ταμείο επικουρικής ασφάλισης μέχρι την 12.8.2004. 
Επιπλέον, οφείλουν να καταβάλλουν τις τρέχουσες ει¬ 
σφορές μέσα στις προβλεπόμενες προθεσμίες. 

2. Το αρμόδιο υποκατάστημα ΙΚΑ-ΕΤΑΜ και οι οικείοι 
επικουρικοί φορείς μετά τη διενέργεια της εκκαθάρισης 
χορηγούν στις επιχειρήσεις βεβαίωση από την οποία προ¬ 
κύπτει το ύψος της οφειλής. Την παραπάνω οφειλή ρυθ¬ 
μίζουν εντός μηνάς από την χορήγηση της σχετικής βε¬ 
βαίωσης. 

3. Στη ρύθμιση αυτή υπάγονται οι κύριες εισφορές χρο¬ 
νικής περιόδου απασχόλησης μέχρι και 31.1.2004 ασφα¬ 
λισμένου και εργοδότη υπέρ ΙΚΑ-ΕΤΑΜ και οργανισμών, 
ταμείων και λογαριασμών, των οποίων οι εισφορές ει- 
σπράττονται ή συνεισπράττονται από το ΙΚΑ-ΕΤΑΜ κα¬ 
θώς και οι εισφορές της αντίστοιχης χρονικής περιόδου 
υπέρ ΕΤΕΑΜ, ΤΕΑΗΕ και τυχόν άλλου φορέα επικουρικής 
ασφάλισης. 


4. Στην παρούσα ρύθμιση μπορούν να υπαχθούν και 
όσοι έχουν ρυθμίσει τις οφειλές τους με άλλες διατάξεις 
για το μέρος των εισφορών που δεν έχουν εξοφληθεί, υπό 
τον όρο να πληρούν τις προϋποθέσεις υπαγωγής στη 
ρύθμιση αυτή. 

5. Οι εργοδότες που επιθυμούν την εξόφληση της οφει¬ 
λής εφάπαξ πρέπει να καταβάλουν το σύνολο της οφει¬ 
λής μέχρι την τελευταία εργάσιμη για τις δημόσιες υπη¬ 
ρεσίες ημέρα του επόμενου μήνα από εκείνο κατά τον 
οποίο υπήχθηκαν στη ρύθμιση. 

6. Γιατους εργοδότες που υπάγονται στην ρύθμιση αυ¬ 
τή, η πρώτη από τις δόσεις καταβάλλεται μέχρι την τε¬ 
λευταία εργάσιμη για τις δημόσιες υπηρεσίες ημέρα του 
επόμενου μήνα από εκείνο κατά τον οποίο υπήχθηκαν στη 
ρύθμιση, οι δε υπόλοιπες δόσεις μέχρι την τελευταία ερ¬ 
γάσιμη για τις δημόσιες υπηρεσίες ημέρα των αντίστοι¬ 
χων μηνών που ακολουθούν. 

7. Είναι δυνατή η εκπρόθεσμη καταβολή δόσης μέχριτο 
τέλος του επόμενου μήνα από αυτόν που είναι απαιτητή. 
Αυτή η εκπρόθεσμη καταβολή επιτρέπεται για δύο δόσεις 
σε κάθε δωδεκάμηνο. Η μη εμπρόθεσμη καταβολή πέραν 
των δύο δόσεων ανά δωδεκάμηνο καθώς και η μη κατα¬ 
βολή τωντρεχουσών ασφαλιστικών εισφορών συνεπάγε¬ 
ται την απώλεια του παρεχόμενου ευεργετήματος τμημα¬ 
τικής εξόφλησης των οφειλόμενων εισφορών και καθιστά 
άμεσα απαιτητό το σύνολο του οφειλόμενου ποσού από 
κύρια εισφορά με τα αναλογούντα σ’ αυτή κατά την ημε¬ 
ρομηνία εξόφλησης πρόσθετα τέλη και λοιπές προσαυ¬ 
ξήσεις. 

8. Σε περίπτωση εκπρόθεσμης καταβολής δόσης, το 
συνολικό ποσό αυτής προσαυξάνεται μετά προβλεπόμε- 
να από την παρ. 6 του άρθρου 9 του Ν. 3232/2004 πρό¬ 
σθετα τέλη. 

9. Για όσο διάστημα οι υπαχθέντες στη ρύθμιση τηρούν 
τους όρους αυτής: 

α) Αναστέλλεται η ποινική δίωξη για παραβάσεις του 
Α.Ν. 86/1967, όπως ισχύει, εξαλείφεται το αξιόποινο σε 
περίπτωση ολοσχερούς εξόφλησης και αναβάλλεται η 
εκτέλεση της καταγνωσθείσας ποινής ή διακόπτεται η αρ- 
ξάμενη εκτέλεση αυτής, η οποία τελικά εξαλείφεται σε πε¬ 
ρίπτωση ολοσχερούς εξόφλησης. 

β) Διατηρούνται οι κατασχέσεις και υποθήκες που 
έχουν επιβληθεί με εξαίρεση τις κατασχέσεις εις χείρας 
τρίτου. Είναι δυνατή η επιβολή νέων κατασχέσεων κινη¬ 
τών και ακινήτων, καθώς και η εγγραφή υποθήκης για δια¬ 
σφάλιση της οφειλής. 

γ) Οι αναστολές της παραγράφου αυτής παύουν, εφό¬ 
σον ο υπόχρεος απολέσειτο δικαίωμα της ρύθμισης. 

δ) Χορηγείται βεβαίωση ασφαλιστικής ενημερότητας 
χωρίς παρακράτηση για κάθε χρήση 

Σε περίπτωση απώλειας της ρύθμισης, λαμβάνονται 
σωρευτικά όλα τα αναγκαστικά μέτρα για την είσπραξη 
του συνόλου της οφειλής μετά των αναλογούντων προ¬ 
σθέτων τελών και λοιπών προσαυξήσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μαρτίου 2004 

Ο ΥΦΥΠΟΥΡΓΟΣ 

ΡΟΒΕΡΤΟΣ ΣΠΥΡΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Φ11321/οικ. 5428/237 (7) 

Εξόφληση τρεχουσών και καθυστερούμενων εισφορών 
προς το ΙΚΑ-ΕΤΑΜ, τους οργανισμούς, ταμεία και λο¬ 
γαριασμούς των οποίων οι εισφορές εισπράττονται ή 
συνεισπράττονται από το ΙΚΑ-ΕΤΑΜ και προς τους φο¬ 
ρείς Επικουρικής Ασφάλισης της εταιρείας "Επαγγελ¬ 
ματική Κατάρτιση Α.Ε. 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 5 του άρθρου 8 του Ν. 
3232/2004 (ΦΕΚ48Α/12.2.2004). 

2. Τις διατάξεις του Ν. 1558/1985 (Α 137) "Κυβέρνηση 
και Κυβερνητικά Όργανα". 

3. Τις διατάξεις του Π.Δ. 372/95 (Α 201) και Π.Δ. 213/92 
(Α 102). 

4. Τις διατάξεις της 80088/31.10.2001 (ΦΕΚ1485Β') κοινής 
απόφασηςτου Πρωθυπουργού και του Υπουργού Εργασίας 
και Κοινωνικών Ασφαλίσεων "Ανάθεση αρμοδιοτήτων στους 
Υφυπουργούς Εργασίας και Κοινωνικών Ασφαλίσεων". 

5. Τις διατάξεις του άρθρου 27 του Ν. 2081/1992 (Α 154), 
όπως αντικαταστάθηκε με το άρθρο 1 του Ν. 2469/1997 (Α38). 

6. Το γεγονός ότι από την απόφαση αυτή δενπροκαλεί- 
ται επιβάρυνση στο ΙΚΑ-ΕΤΑΜ και τους φορείς επικουρι¬ 
κής ασφάλισης, αλλά υστέρηση των εσόδων τους, το 
ύψος της οποίας δεν μπορεί να υπολογιστεί δεδομένου 
ότι δεν είναι έκτων προτέρων γνωστός ο αριθμός των επι¬ 
χειρήσεων που θα κάνουν χρήση της ρύθμισης αυτής, 
αποφασίζουμε: 

1. Η επιχείρηση "Επαγγελματική Κατάρτιση Α.Ε." προ- 
κειμένου να υπαχθεί στη ρύθμιση της παρ. 5 του άρθρου 
8 του Ν. 3232/2004, οφείλει να υποβάλει μέχρι και την 
30.6.2004 όλες τις ΑΠΔ των χρονικών περιόδων απασχό¬ 
λησης, τις εισφορές των οποίων επιθυμεί να ρυθμίσει. 

2. Το ΙΚΑ-ΕΤΑΜ και οι οικείοι επικουρικοί φορείς μετά τη 
διενέργεια της εκκαθάρισης χορηγούν στην επιχείρηση βε¬ 
βαίωση από την οποία προκύπτει το ύψος της οφειλής και 
μετά τον έλεγχο της ορθής υποβολής των ΑΠΔ της προη¬ 
γούμενης παραγράφου ρυθμίζει τη συνολική οφειλή της 
"Επαγγελματικής Κατάρτιση Α.Ε." σε 120 ισόποσες μηνιαίες 
δόσεις, χωρίς υποχρέωση προκαταβολής από την εταιρεία. 

3. Στη ρύθμιση αυτή υπάγονται: 

α. οι ασφαλιστικές εισφορές περιόδου απασχόλησης 
μέχρι και 31.5.2004 ασφαλισμένου και εργοδότη υπέρ 
ΙΚΑ-ΕΤΑΜ και οργανισμών, ταμείων και λογαριασμών, 
των οποίων οι εισφορές εισπράττονται ή συνεισπράττο- 
νται από το ΙΚΑ-ΕΤΑΜ και οι εισφορές της ίδιας ως άνω 
χρονικής περιόδου υπέρ ΕΤΕΑΜ και τυχόν άλλου φορέα 
επικουρικής ασφάλισης. 

β. Τα ποσά των προσθέτων τελών, προσαυξήσεων και 
λοιπών επιβαρύνσεων που αναλογούν στις παραπάνω ει¬ 
σφορές, καθώς και τα ποσά των αυτοτελών προστίμων 
λόγω παράβασης των υποχρεώσεων των σχετικών με την 
υποβολή της Αναλυτικής Περιοδικής Δήλωσης και με την 
τήρηση του Ειδικού Βιβλίου Νεοπροσλαμβανόμενου 
Προσωπικού, όπως και τα ποσά των πάσης φύσεως προ¬ 
σαυξήσεων, δικαστικών εξόδων, εξόδων και δικαιωμάτων 
εκτέλεσης κλπ διαγράφονται. 

4. Στην παρούσα ρύθμιση μπορεί να υπαχθεί η "Επαγ¬ 
γελματική Κατάρτιση Α.Ε." ακόμη και αν έχει ρυθμίσει τις 
οφειλές της με άλλες διατάξεις για το μέρος των οφειλών 
που δεν έχουν εξοφληθεί. 


5. Η πρώτη από τις δόσεις της ρύθμισης αυτής καταβάλλε¬ 
ται μέχρι την τελευταία εργάσιμη για τις δημόσιες υπηρεσίες 
ημέρα του μεθεπόμενου μήνα από τη λήξη της τετράμηνης 
αναστολής, δηλαδή μέχρι 30 Ιουλίου 2004, οι δε υπόλοιπες 
δόσεις μέχρι την τελευταία εργάσιμη για τις δημόσιες υπη¬ 
ρεσίες ημέρα των αντίστοιχων μηνών που ακολουθούν. 

6. Είναι δυνατή η εκπρόθεσμη καταβολή δόσης μέχριτο 
τέλος του επόμενου μήνα από αυτόν που είναι απαιτητή. 
Αυτή η εκπρόθεσμη καταβολή επιτρέπεται για δύο δόσεις 
σε κάθε δωδεκάμηνο. Η μη εμπρόθεσμη καταβολή πέραν 
των δύο δόσεων ανά δωδεκάμηνο, η μη καταβολή των 
τρεχουσών ασφαλιστικών εισφορών, καθώς και η μη ορ¬ 
θή υποβολή όλων των ΑΠΔ των χρονικών περιόδων απα¬ 
σχόλησης, οι εισφορές των οποίων ρυθμίζονται με αυτή 
την απόφαση συνεπάγεται την απώλεια του παρεχόμενου 
ευεργετήματος τμηματικής εξόφλησης των οφειλόμενων 
εισφορών και καθιστά άμεσα απαιτητό το σύνολο του 
οφειλόμενου ποσού από κύρια εισφορά μετά αναλογού- 
ντα σ’ αυτή κατά την ημερομηνία εξόφλησης πρόσθετα 
τέλη και λοιπές προσαυξήσεις. 

7. Σε περίπτωση εκπρόθεσμης καταβολής δόσης, το 
συνολικό ποσό αυτής προσαυξάνεται με τα προβλεπόμε- 
να από την παρ. 6 του άρθρου 9 του Ν. 3232/2004 πρό¬ 
σθετα τέλη. 

8. Για όσο διάστημα η "Επαγγελματική Κατάρτιση Α.Ε." 
τηρεί τους όρους της ρύθμισης αυτής: 

α) Αναστέλλεται η ποινική δίωξη για παραβάσεις του 
Α.Ν. 86/1967, όπως ισχύει, εξαλείφεται το αξιόποινο σε 
περίπτωση ολοσχερούς εξόφλησης και αναβάλλεται η 
εκτέλεση της καταγνωσθείσας ποινής ή διακόπτεται η αρ- 
ξάμενη εκτέλεση αυτής, η οποία τελικά εξαλείφεται σε πε¬ 
ρίπτωση ολοσχερούς εξόφλησης. 

β) Διατηρούνται οι κατασχέσεις και υποθήκες που 
έχουν επιβληθεί με εξαίρεση τις κατασχέσεις εις χείρας 
τρίτου. Είναι δυνατή η επιβολή νέων κατασχέσεων κινη¬ 
τών και ακινήτων, καθώς και η εγγραφή υποθήκης για δια¬ 
σφάλιση της οφειλής. 

γ) Οι αναστολές της παραγράφου αυτής παύουν, εφό¬ 
σον ο υπόχρεος απολέσει το δικαίωμα της ρύθμισης. 

δ) Χορηγείται βεβαίωση ασφαλιστικής ενημερότητας 
χωρίς παρακράτηση για κάθε χρήση. 

Σε περίπτωση απώλειας της ρύθμισης, λαμβάνονται 
σωρευτικά όλα τα αναγκαστικά μέτρα για την είσπραξη 
του συνόλου της οφειλής μετά των αναλογούντων προ¬ 
σθέτων τελών και λοιπών προσαυξήσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μαρτίου 2004 

ο ΥΦΥΠΟΥΡΓΟΣ 

ΡΟΒΕΡΤΟΣ ΣΠΥΡΟΠΟΥΛΟΣ 
-Φ- 

Αριθ. ΥΠΠΟ/ΔΟΕΠΥ/ΤΟΠΥΝΣ/18791 (8) 

Έγκριση Κανονισμού Διεξαγωγής του Φεστιβάλ 
Ντοκιμαντέρ Θεσσαλονίκης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του άρθρου 4 (παραγρ. 1, περιπτ. β') του Ν. 2557/ 
1997 "Θεσμοί, μέτρα και δράσεις πολιτιστικής ανάπτυ¬ 
ξης" (ΦΕΚΑ'271). 

β. Του άρθρου 80 (παραγρ. 14, περιπτ. β' και δ') του Ν. 
3057/2002 "Τροποποίηση και συμπλήρωση του Ν. 2725/ 
1999, ρύθμιση θεμάτων Υπουργείου Πολιτισμού και άλ¬ 
λες διατάξεις" (ΦΕΚ Α' 239). 

γ. Του άρθρου 29Ατου Ν. 1558/1985 (ΦΕΚΑ' 137) όπως 
προστέθηκε με το άρθρο 27 του Ν. 2081/1992 (ΦΕΚ Α' 
154) και αντικαταστάθηκε με το άρθρο 1 παρ. 2α του Ν. 
2469/1997 (ΦΕΚΑ'38). 

2. Την ΥΠΠΟ/ΔΟΕΠΥ/ΤΟΠΥΝΣ/230/68884/4.12.2003 
"Έγκριση Κανονισμού Διεξαγωγής του Φεστιβάλ Ντοκιμα¬ 
ντέρ Θεσσαλονίκης", απόφαση του Υπουργού Πολιτισμού. 

3. Το 55/20.1.2004 Πρακτικό Συνεδρίασης του Διοικητι¬ 
κού Συμβουλίου του Φεστιβάλ Κινηματογράφου Θεσσα¬ 
λονίκης. 

4. Το ΥΠΠΟ/ΔΙΚΘΜ/4852/4.2.2004 έγγραφο της Δ/νσης 
Κινηματογράφου και Οπτικοακουστικών Μέσων. 

5. Το γεγονός ότι από την παρούσα απόφαση δεν προ- 
καλείται επιπλέον δαπάνη σε βάρος του Κρατικού Προϋ¬ 
πολογισμού, αποφασίζουμε: 

Α. Εγκρίνεται ο Κανονισμός Διεξαγωγής του Φεστιβάλ 
Ντοκιμαντέρ Θεσσαλονίκης, ως ακολούθως: 

ΚΑΝΟΝΙΣΜΟΣ ΔΙΕΞΑΓΩΓΗΣ ΤΟΥ 
ΦΕΣΤΙΒΑΛ ΝΤΟΚΙΜΑΝΤΕΡ ΘΕΣΣΑΛΟΝΙΚΗΣ 

Άρθρο 1 

Για την προαγωγή του ντοκιμαντέρ στην Ελλάδα και για 
τη διάδοση των ελληνικών ταινιών ντοκιμαντέρ, τόσο στο 
εξωτερικό όσο και στο εσωτερικό, οργανώνεται από το 
Φεστιβάλ Κινηματογράφου Θεσσαλονίκης κάθε χρόνο, 
στη Θεσσαλονίκη, το Φεστιβάλ Ντοκιμαντέρ Θεσσαλονί¬ 
κης - Εικόνες του 21ου Αιώνα. Ο ακριβής χρόνος διεξα¬ 
γωγής του Φεστιβάλ ορίζεται με απόφαση του Διοικητι¬ 
κού Συμβουλίου του Φεστιβάλ Κινηματογράφου Θεσσα¬ 
λονίκης, έπειτα από εισήγηση του υπεύθυνου για την 
διεξαγωγή του Φεστιβάλ Ντοκιμαντέρ Θεσσαλονίκης. Ο 
χρόνος διεξαγωγής του ορίζεται από τις 15 έως και τις 21 
Μαρτίου κάθε έτους. 

Άρθρο 2 

Στο πλαίσιο του Φεστιβάλ Ντοκιμαντέρ Θεσσαλονίκης - 
Εικόνες του 21ου Αιώνα, οργανώνονται: 

- Διεθνές Φεστιβάλ Ντοκιμαντέρ με ταινίες ντοκιμαντέρ 
από όλο τον κόσμο. 

- Διαγωνιστικό τμήμα για ελληνικά ντοκιμαντέρ: α) ντο¬ 
κιμαντέρ διάρκειας από 45’ και άνω και β) ντοκιμαντέρ 
διάρκειας κάτω των 45’. 

- Πανόραμα ανεξάρτητου ελληνικού ντοκιμαντέρ. 

- Αφιερώματα σε έλληνες και ξένους δημιουργούς, εθνι¬ 
κές κινηματογραφίες κλπ. 

- Παράλληλες εκδηλώσεις. 

- Τμήμα Αγοράς (ϋΟΘ ΜΑΒΚΕΤ). 

Άρθρο 3 

Οι ταινίες για να μετέχουν στο Διαγωνιστικό Τμήμα για 
τα ελληνικά ντοκιμαντέρ, πρέπει να έχουν τις εξής προϋ¬ 
ποθέσεις: 

α) Να έχουν ολοκληρωθεί μέσα σε 18 μήνες πριν από 
την έναρξη του Φεστιβάλ. 

β) Να παραδοθούν σε φιλμ 35 χιλ., 16 χιλ., δίΙΡΕΒ 16 
χιλ.,ΒΕΤΑδΡήϋνΘ. 

γ) Να έχουν χαρακτηρισθεί ως ελληνικές, σύμφωνα με 
την ισχύουσα νομοθεσία. 


δ) Να μην έχει πραγματοποιηθεί προηγούμενη δημόσια 
προβολή τους στην Ελλάδα και την Κύπρο, είτε στην τη¬ 
λεόραση, είτε στις αίθουσες, είτε σε άλλα Φεστιβάλ. 

ε) οι ταινίες μεγάλου μήκους (άνω των 60’) υποψήφιες, 
με δήλωση του παραγωγού τους, στη διαδικασία απονο¬ 
μής των Κρατικών Κινηματογραφικών Βραβείων Ποιότη¬ 
τας στο τέλος του έτους, συμμετέχουν στο Διαγωνιστικό 
Τμήμα του Φεστιβάλ, εκτός συναγωνισμού. Γ ια τον απο¬ 
κλεισμό τους, εφόσον δεν πληρούν τις βασικές προϋπο¬ 
θέσεις καλλιτεχνικής επάρκειας, απαιτείται ομόφωνη 
απόφαση της Πενταμελούς Επιτροπής του άρθρου 5 του 
Παρόντος Κανονισμού. 

Όλα τα υπόλοιπα ντοκιμαντέρ, ανεξαρτήτως διάρκειας και 
τεχνικών προδιαγραφών, έχουν δικαίωμα υποβολής αίτησης 
συμμετοχής στο Πανόραμα Ελληνικού Ντοκιμαντέρ. 

Άρθρο 4 

α) Γιατη συμμετοχή ταινίας στο Φεστιβάλ Ντοκιμαντέρ 
Θεσσαλονίκης απαιτείται έγγραφη δήλωση του παραγω¬ 
γού συνοδευομένη απαραίτητα και από όμοια δήλωση 
του σκηνοθέτη. Στη δήλωση αυτή πρέπει να αναφέρο- 
νται: I) αναλυτική κατάσταση των συντελεστών της ται¬ 
νίας, II) όλα τα τεχνικά και λοιπά στοιχεία της ταινίας, III) 
δήλωση ότι πραγματοποιείται η πρώτη δημόσια προβολή 
της ταινίας στην Ελλάδα ή την Κύπρο στο Φεστιβάλ Ντο¬ 
κιμαντέρ Θεσσαλονίκης και IV) ότι η ταινία πρόκειται να 
λάβει μέρος ή όχι στη διαδικασία απονομής των Κρατικών 
Κινηματογραφικών Βραβείων Ποιότητας, εφ’ όσον η 
διάρκειά της υπερβαίνει τα 60 λεπτά. 

β) Η δήλωση συμμετοχής κατατίθεται στα γραφεία του 
Φεστιβάλ Κινηματογράφου Θεσσαλονίκης, στην Αθήνα ή 
τη Θεσσαλονίκη, μέχρι τις 3 Φεβρουάριου. Οι ταινίες θα 
πρέπει να συνοδεύονται από το απαραίτητο διαφημιστικό 
και πληροφοριακό υλικό, καθώς και με τα κείμενα ή και 
τους διάλογους στην ελληνική, αγγλική και αν υπάρχουν, 
στην γαλλική γλώσσα. Η κόπια της ταινίας θα πρέπει να 
έχει παραδοθεί στα γραφεία του Φεστιβάλ Κινηματογρά¬ 
φου Θεσσαλονίκης σε Αθήνα ή Θεσσαλονίκη, μέχριτις 20 
Φεβρουάριου. 

Άρθρο 5 

α) Οι ταινίες που θα συμμετάσχουν στο Διαγωνιστικό 
Τμήμα επιλέγονται, κατά πλειοψηφία, από πενταμελή Επι¬ 
τροπή που αποτελείται από τον υπεύθυνο για την διεξαγω¬ 
γή του Φεστιβάλ Ντοκιμαντέρ Θεσσαλονίκης και τέσσερα 
άτομα του επαγγελματικού αυτού χώρου. Η Επιτροπή αυ¬ 
τή διορίζεται από το Δ.Σ. του Φεστιβάλ Κινηματογράφου 
Θεσσαλονίκης, μετά από πρόταση του υπεύθυνου για την 
διεξαγωγή του Φεστιβάλ Ντοκιμαντέρ Θεσσαλονίκης. 
Χρέη Γραμματέα της Επιτροπής ασκεί υπάλληλος του Φε¬ 
στιβάλ Κινηματογράφου Θεσσαλονίκης. 

β) Η πενταμελής Επιτροπή συνεδριάζει μετά από πρό¬ 
σκληση του υπεύθυνου για την διεξαγωγή του Φεστιβάλ 
Ντοκιμαντέρ Θεσσαλονίκης. Οι αποφάσεις της λαμβάνο- 
νται μετά από φανερή ψηφοφορία, με σχετική πλειοψηφία 
των παρόντων μελών. Κατά τις συνεδριάσεις τηρούνται 
πρακτικά, τα οποία φυλάσσονται στο αρχείο της Γραμμα- 
τείαςτου Φεστιβάλ Κινηματογράφου Θεσσαλονίκης. Μετά 
την επιλογή των ταινιών από την πενταμελή Επιτροπή, δεν 
είναι δυνατόν να ανακληθεί αίτηση συμμετοχής ταινίας. 

γ) Στην πενταμελή Επιτροπή δεν επιτρέπεται να συμμετέ¬ 
χει ως μέλος της οιοσδήποτε που έχει σχέση με την παρα¬ 
γωγή των υποψηφίων ταινιών ή με συντελεστή της ταινίας. 

δ) Ο υπεύθυνος για την διεξαγωγή του Φεστιβάλ Ντοκιμα¬ 
ντέρ Θεσσαλονίκης επιλέγει τις ταινίες που συμμετέχουν 
στο Διεθνές Φεστιβάλ και τις υπόλοιπες ελληνικές ταινίες 
που θα συμμετέχουν στο Πανόραμα Ελληνικού Ντοκιμα¬ 
ντέρ, καθώς και τις ελληνικές ταινίες που θα συμμετέχουν 
στο Διεθνές και στα υπόλοιπα τμήματα του Φεστιβάλ. 

ε) Οι προβολές της πενταμελούς Επιτροπής επιλογής 
μπορούν να πραγματοποιούνται και σε κόπια εργασίας ή 
βιντεοκασέτα της ταινίας. 

στ) Ο χώρος και η σειρά προβολής όλων των ταινιών του 
Φεστιβάλ Ντοκιμαντέρ Θεσσαλονίκης, σε οποιοδήποτε 
τμήμα, καθορίζεται από τον υπεύθυνο για την διεξαγωγή 
του Φεστιβάλ. 

Άρθρο 6 

α) Το Διοικητικό Συμβούλιο του Φεστιβάλ Κινηματογρά¬ 
φου Θεσσαλονίκης διορίζει, έπειτα από εισήγηση του 
υπεύθυνου για την διεξαγωγή του Φεστιβάλ Ντοκιμαντέρ 
Θεσσαλονίκης, την Κριτική Επιτροπή, η οποία αποτελεί- 
ται από πέντε προσωπικότητες του κινηματογραφικού 
χώρου, από τους οποίους ένας μπορεί να είναι αλλοδα¬ 
πός. Χρέη Γραμματέα της Επιτροπής ασκεί υπάλληλος 
του Φεστιβάλ Κινηματογράφου Θεσσαλονίκης. 

β) Οι αποφάσεις της Κριτικής Επιτροπής λαμβάνονται 
μετά από φανερή ψηφοφορία, με σχετική πλειοψηφίατων 
παρόντων. Κατά τις συνεδριάσεις τηρούνται πρακτικά τα 
οποία φυλάσσονται στο αρχείο της Γραμματείας του Φε¬ 
στιβάλ Κινηματογράφου Θεσσαλονίκης. 

γ) Απαγορεύεται η συμμετοχή στην Κριτική Επιτροπή 
προσώπων, που με οποιοδήποτε τρόπο έχουν σχέση με 
την παραγωγή των ταινιών που κρίνονται. 

Άρθρο 7 

α) Η Κριτική Επιτροπή απονέμει δύο Βραβεία: 1 ° και 2° για 
ταινίες με διάρκεια από 45’ και άνω και δύο Βραβεία: 1 ° και 
2 ° για ταινίες με διάρκεια κάτω των 45’. Απονέμει επίσης από 
δύο έως τέσσερις διακρίσεις συνοδευόμενες από χρηματι¬ 
κό έπαθλο για ιδιαίτερες επιτεύξεις στους τομείς του σενα¬ 
ρίου, της φωτογραφίας, του ήχου, του μοντάζ και της μου¬ 
σικής. Τα χρηματικά έπαθλα που συνοδεύουν τα τέσσερα 
βραβεία καθορίζονται με απόφαση του Υπουργού Πολιτι¬ 
σμού και απονέμονται εξ ημισείας στον παραγωγό και το 
σκηνοθέτη. Τα χρηματικά έπαθλα των διακρίσεων καθορί¬ 
ζονται με την ίδια απόφαση του Υπουργού Πολιτισμού. 

β) Το Φεστιβάλ Ντοκιμαντέρ Θεσσαλονίκης απονέμει 
ένα Βραβείο Κοινού για την καλύτερη ταινία του φεστιβάλ 
(ελληνική ή ξένη). Το Δ.Σ. του Φεστιβάλ Κινηματογράφου 
Θεσσαλονίκης καθορίζει τη διαδικασία ψηφοφορίας και 
απονομής του Βραβείου Κοινού, κατά τρόπο που να δια¬ 
σφαλίζει το αδιάβλητο αυτής. 

γ) Η Διεθνής Ένωση Κριτικών Κινηματογράφου απονέ¬ 
μει δύο βραβεία: ένα για την καλύτερη ξένη ταινία και ένα 
για την καλύτερη ελληνική ταινία του Φεστιβάλ Ντοκιμα¬ 
ντέρ Θεσσαλονίκης. 

Άρθρο 8 

Αρμόδιος για την επίλυση κάθε ζητήματος σχετικού με 
την εφαρμογή του Κανονισμού και των κειμένων διατάξε¬ 
ων είναι ο υπεύθυνος για την διεξαγωγή του Φεστιβάλ 
Ντοκιμαντέρ Θεσσαλονίκης. 

Άρθρο 9 

Το Φεστιβάλ Κινηματογράφου Θεσσαλονίκης βαρύνε- 
ται με τα έξοδα μεταφοράς και ασφάλισης των ταινιών, 


τόσο κατά την αποστολή, όσο και κατά την επιστροφή 
τους, καθώς και με τα έξοδα αποθήκευσης των ταινιών 
στην έδρα του. Επίσης είναι υπεύθυνο για τη φύλαξη των 
ταινιών και του υπολοίπου κινηματογραφικού υλικού μέ¬ 
χρι της επιστροφής τους στο δικαιούχο παραγωγό. 

Άρθρο 10 

Η συμμετοχή στο Φεστιβάλ Ντοκιμαντέρ Θεσσαλονίκης 
προϋποθέτει αποδοχή του Κανονισμού αυτού. 

Β. Η ΥΠΠΟ/ΔΟΕΠΥ/ΤΟΠΥΝΣ/230/68884/4.12.2003 
(ΦΕΚ Β' 869), απόφασή μας, παύει να ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μαρτίου 2004 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. 63820(2003) (9) 

Χορήγηση άδειας μεταστέγασης της Ανώτερης Σχολής 
Χορού "ΑΝΔΡΟΜΑΧΗ ΚΑΦΑΝΤΑΡΗ". 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Π.Δ. 191/2003 "Περί Οργανισμού του Υπουργείου 
Πολιτισμού" (ΦΕΚ 146/Α/13.6.2003). 

2. ΤοΝ. 1158/81 "Περίοργανώσεως και διοικήσεως Σχο¬ 
λών Ανωτέρας Καλλιτεχνικής Εκπαιδεύσεως κλπ." (ΦΕΚ 
127/Α/13.5.81). 

3. Τα άρθρα 13 και 15 του Ν. 1348/1983 "Διάλυση του 
Ν.Π.Δ.Δ. με την επωνυμία "Άρμα Θέσπιδος" και άλλες δια¬ 
τάξεις" (ΦΕΚ 47/Α/14.4.1983). 

4. Το Π.Δ. 372/83 "Κανονισμός οργάνωσης και λειτουρ¬ 
γίας Ανώτερων Σχολών Χορού" (ΦΕΚ 131/Α/1983). 

5. Την ΥΠΠΘ/ΓΝΟΣ/49095/30.10.1991 (ΦΕΚ 987/Β/91) 
Υπουργική εξουσιοδοτική απόφαση. 

6. Την 63820/14.11.2003 αίτηση της Ανδρομάχης Καφα- 
ντάρη με τα συνοδεύοντα δικαιολογητικά για μεταστέγα- 
ση της επ’ ονόματί της Ανώτερης Σχολής Χορού από την 
οδό Παρασκευοπούλου 38 στο κτίριο επί των οδών Αθα¬ 
νασίου Διάκου 8 και Εδμόνδου Ροστάν, στη Θεσσαλονίκη. 

7. Την 32102/3.7.2000 (ΦΕΚ969/Β/3.8.2000) απόφαση του 
Υπουργείου Πολιτισμού με την οποία χορηγήθηκε άδεια 
ίδρυσης και λειτουργίας Ανώτερης Σχολής Χορού στην Αν¬ 
δρομάχη Καφαντάρη (Παρασκευοπούλου 38 Θεσσαλονίκη - 
εκ μεταβιβάσεωςτης Σχολής "Ρούλας Καφαντάρη"). 

8. Το από 22.1.2004 πρακτικό αυτοψίας της αρμόδιας 
Επιτροπής της Νομαρχίας Θεσσαλονίκης για τον έλεγχο 
των κτιριακών εγκαταστάσεων της Σχολής. 

9. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

1. Χορηγούμε από το σχολικό έτος 2003-04 άδεια μετα¬ 
στέγασης στην Ανώτερη Σχολή Χορού "Ανδρομάχης Κα¬ 
φαντάρη" από το κτίριο της οδού Παρασκευοπούλου 38 
στο κτίριο επί των οδών Αθανασίου Διάκου 8 και Εδμόν¬ 
δου Ροστάν, στη Θεσσαλονίκη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Φεβρουάριου 2004 
Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




